AUCT ขาขึ้นรอบใหม่! บวกแรง 7% รับงบ Q1 โตเด่น-ลุ้นปีนี้กำไรแตะ 289 ลบ.
AUCT ขาขึ้นรอบใหม่! บวกแรง 7% รับงบ  Q1 โตเด่น-ลุ้นปีนี้กำไรแตะ 289 ลบ.
20 พ.ค. 2564

ผู้สื่อข่าวรายงานว่า  ราคาหุ้นบริษัท สหการประมูล จำกัด (มหาชน) หรือ AUCT ณ เวลา 11.40 น. อยู่ที่ระดับ 10.90 บาท บวก 0.70 บาท หรือ 6.86% ด้วยมูลค่าซื้อขาย 164.78 ล้านบาท คาดเก็งกำไรผลงานปี 2564 ฟื้นตัวเด่นหลังประกาศงบไตรมาส 1/2564 ออกมาโดดเด่น

โดย AUCT รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 อยู่ที่ 69.00 ล้านบาท เพิ่มขึ้น 33.02%  จากไตรมาส 1/2563 อยู่ที่ 51.87 ล้านบาท  เนื่องจากบริษัทฯ มีต้นทุนบริการ 106.53 ล้านบาท ลดลงร้อยละ 9.98 เมื่อเทียบกับไตรมาส 1/63 เป็นผลมาจากการบริหารจัดการการประมูลอย่างมีประสิทธิภาพ
รวมทั้งค่าใช้จ่ายในการขายบริการและบริหาร 38.15 ล้านบาท ลดลง 2.84 ล้านบาท จากไตรมาส 1/63 คิดเป็นร้อยละ 6.93 เป็นผลจากการที่บริษัทฯ มีการควบคุมและปรับลดค่าใช้จ่ายให้เหมาะสมกับสถานการณ์ เช่น ค่าใช้จ่ายในการส่งเสริมการขาย ณ จุดขาย และค่าบริการรับส่งเงินสด เป็นต้น
ด้านบริษัทหลักทรัพย์ ทรีนีตี้ จำกัด ระบุในบทวิเคราะห์ว่า คาดผลประกอบการปี 2564 ของ AUCT จะฟื้นตัวดี กำไรสำหรับปี 2554 ที่ 289 ล้านบาท เพิ่มขึ้น 27% จากปีก่อน โดยผู้บริหารให้วิสัยทัศน์ว่าในปี 2564 จะยังเน้นการควบคุมค่าใช้จ่ายต่าง ๆ ในด้านยอดรถเข้าประมูล โดยคาดว่าจะดีขึ้นราว 10% จากปีก่อน ตามประมาณการเดิม แม้ว่าลูกหนี้บางส่วนจะยังอยู่ในมาตรการช่วยเหลือลูกหนี้ที่ธนาคารให้ความช่วยเหลือเพิ่มเติมหลังหมดมาตรการระยะแรก แต่คาดว่าสถานการณ์โดยรวมของยอดรถเข้าประมูลจะดีขึ้นจากในปี 2563 ที่เกือบทุกธนาคารต่างงดเว้นการติดตามหนี้และการยึดหลักประกัน
นอกจากนี้ ในด้านรายได้ยังได้รับผลบวกจากราคาประมูลที่เพิ่มขึ้นมาอยู่ที่ 9,000 บาท แบบเต็มปีเทียบกับ 4.5 เดือนในปี 2563 ขณะที่ความเสี่ยงปริมาณรถยนต์ที่ถูกนำเข้ามาประมูลมีจำนวนลดลง, การแข่งขันในตลาดรถมือสอง Financial ราคาเป้าหมาย 13 บาท